“எங்கேயடி போய்விட்டாய் இரவெல்லாம்?” “நானா? அக்கா! அந்த வெக்கக்கேட்டை ஏன் கேட்கிறாய்!” “என்ன நடந்தது? எங்கேயோ தோட்டத்துப் பக்கம் போனாய் என்று எண்ணிக் கொண்டு நான் தூங்கிவிட்டேன். என்ன நடந்தது?” “என்ன நடக்கும், நமக்கும்! ஆள் விட்டான் அந்தக் கிழவன்.” “எந்தக் கிழவன்?” “மாப்பிள்ளைக் கிழவன் தான்” “சீ வாயாடி! மிட்டாதாரரைச் சொல்கிறாயா அப்படி?” “ஓஹோ! மிட்டாதாராக இருந்தால் வயதானாலும் வாலிபரா? எனக்குத் தெரியாது அந்த நியாயம்! என் கண்ணுக்கு ஒரு கிழ உருவம்தான் தெரிகிறது, அவனுடைய மிட்டா தெரியவில்லை!”